Απόφαση της Μεικτής Επιτροπής του ΕΟX

αριθ. 86/2003

της 20ής Ιουνίου 2003

για την τροποποίηση του πρωτοκόλλου 31 της συμφωνίας για τον ΕΟΧ σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη "η συμφωνία", και ιδίως τα άρθρα 86 και 98,

Εκτιμώντας τα ακόλουθα:

(1) Το πρωτόκολλο 31 της συμφωνίας τροποποιήθηκε από την απόφαση αριθ. 100/2000 της Μεικτής Επιτροπής του ΕΟΧ της 10ης Νοεμβρίου 2000(1).

(2) Είναι σκόπιμο να επεκταθεί η συνεργασία των συμβαλλομένων μερών της συμφωνίας έτσι ώστε να συμπεριληφθεί η απόφαση αριθ. 2045/2002/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση της απόφασης αριθ. 1720/1999/ΕΚ για τη θέσπιση μιας σειράς δράσεων και μέτρων με σκοπό την εξασφάλιση της διαλειτουργικότητας των ευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA) και της πρόσβασης σε αυτά(2).

(3) Είναι σκόπιμο να επεκταθεί η συνεργασία των συμβαλλομένων μερών της συμφωνίας έτσι ώστε να συμπεριληφθεί η απόφαση αριθ. 2046/2002/ΕΚ του Ευρωπαϊκού Κοινοβουλίου και του Συμβουλίου, της 21ης Οκτωβρίου 2002, για την τροποποίηση της απόφασης αριθ. 1719/1999/ΕΚ για τη θέσπιση μιας σειράς δράσεων και μέτρων με σκοπό την εξασφάλιση της διαλειτουργικότητας των ευρωπαϊκών δικτύων ηλεκτρονικής ανταλλαγής δεδομένων μεταξύ διοικήσεων (IDA)(3), και της πρόσβασης σε αυτά.

(4) Επομένως, το πρωτόκολλο 31 της συμφωνίας πρέπει να τροποποιηθεί ώστε να είναι δυνατή η εν λόγω επέκταση της συνεργασίας από την 1η Ιανουαρίου 2003,

ΑΠΟΦΑΣΙΖΕΙ:

Άρθρο 1

Το άρθρο 17 παράγραφος 4 του πρωτοκόλλου 31 της συμφωνίας τροποποιείται ως εξής:

1. Προστίθεται το ακόλουθο κείμενο στη δεύτερη περίπτωση (απόφαση αριθ. 1719/1999/ΕΚ του Ευρωπαϊκού Κοινοβουλίου και του Συμβουλίου):

", όπως τροποποιήθηκε από:

- 32002 D 2046: Απόφαση αριθ. 2046/2002/ΕΚ του Ευρωπαϊκού Κοινοβουλίου και του Συμβουλίου της 21ης Οκτωβρίου 2002 (ΕΕ L 316 της 20.11.2002, σ. 4).".

2. Προστίθενται τα ακόλουθα στην τρίτη περίπτωση (απόφαση αριθ. 1720/1999/ΕΚ του Ευρωπαϊκού Κοινοβουλίου και του Συμβουλίου):

", όπως τροποποιήθηκε από:

- 32002 D 2045: Απόφαση αριθ. 2045/2002/ΕΚ του Ευρωπαϊκού Κοινοβουλίου και του Συμβουλίου της 21ης Οκτωβρίου 2002 (ΕΕ L 316 της 20.11.2002, σ. 1).".

Άρθρο 2

Το σημείο Ι (σχέδια κοινού ενδιαφέροντος) του προσαρτήματος 3 του πρωτοκόλλου 31 της συμφωνίας τροποποιείται ως εξής:

1. Η εισαγωγική φράση αντικαθίσταται από το ακόλουθο κείμενο:

"Τα κράτη ΕΖΕΣ συμμετέχουν στα ακόλουθα προγράμματα κοινού ενδιαφέροντος στο πλαίσιο των διευρωπαϊκών δικτύων για την ανταλλαγή δεδομένων μεταξύ διοικήσεων, βάσει του άρθρου 3 παράγραφος 1 της απόφασης αριθ. 1719/1999/ΕΚ του Ευρωπαϊκού Κοινοβουλίου και του Συμβουλίου, όπως τροποποιήθηκε.".

2. Το ακόλουθο κείμενο θα προστεθεί στο τμήμα Α (Γενικά):

"- Δημιουργία δικτύων που διευκολύνουν τη συνεργασία μεταξύ των δικαστικών αρχών (ισχύει μόνο για την Ισλανδία και τη Νορβηγία).".

3. Το τμήμα Β (Ειδικά δίκτυα που στηρίζουν την ΟΝΕ και τις κοινοτικές πολιτικές και δραστηριότητες) τροποποιείται ως εξής:

α) η έκτη περίπτωση αντικαθίσταται από το ακόλουθο κείμενο:

"- Τηλεματικά δίκτυα στον εκπαιδευτικό και στον πολιτιστικό τομέα, στον τομέα της πληροφόρησης, της επικοινωνίας και στον οπτικοακουστικό τομέα, ιδίως για την ανταλλαγή πληροφοριών σχετικά με το θέμα του περιεχομένου των ανοικτών δικτύων και για την προώθηση της ανάπτυξης και της ελεύθερης κυκλοφορίας νέων υπηρεσιών του οπτικοακουστικού τομέα και της πληροφόρησης."·

β) η όγδοη περίπτωση αντικαθίσταται από το ακόλουθο κείμενο:

"- Τηλεματικά δίκτυα στους τομείς του τουρισμού, του περιβάλλοντος, της προστασίας των καταναλωτών και της προστασίας της δημόσιας υγείας για τη στήριξη της ανταλλαγής πληροφοριών μεταξύ των συμβαλλόμενων μερών της παρούσας συμφωνίας."·

γ) προστίθεται το ακόλουθο κείμενο:

"- Τηλεματικά δίκτυα που συμβάλλουν στους στόχους της πρωτοβουλίας eEurope και του συναφούς σχεδίου δράσεως, ιδίως όσον αφορά το θέμα της ηλεκτρονικής διακυβέρνησης, προς όφελος των πολιτών και των επιχειρήσεων.

- Τηλεματικά δίκτυα σχετικά με την πολιτική μετανάστευσης, ιδίως με τη βελτίωση της ανταλλαγής ηλεκτρονικών δεδομένων με τις εθνικές διοικήσεις, με σκοπό τη διευκόλυνση των διαδικασιών πληροφόρησης και διαβουλεύσεων (ισχύει μόνο για την Ισλανδία και τη Νορβηγία).".

Άρθρο 3

Η παρούσα απόφαση αρχίζει να ισχύει στις 21 Ιουνίου 2003, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας(4).

Εφαρμόζεται από την 1η Ιανουαρίου 2003.

Άρθρο 4

Η παρούσα απόφαση δημοσιεύεται στο τμήμα για τον ΕΟΧ και στο συμπλήρωμα για τον ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες, 20 Ιουνίου 2003.

Για τη Μεικτή Επιτροπή του ΕΟΧ

Ο Πρόεδρος

P. Westerlund

(1) ΕΕ L 7 της 11.1.2001, σ. 32.

(2) ΕΕ L 316 της 20.11.2002, σ. 1.

(3) ΕΕ L 316 της 20.11.2002, σ. 4.

(4) Δεν έχουν αναφερθεί συνταγματικές απαιτήσεις.